**Pandan wangi** (*Pandanus amaryllifolius*) merupakan sejenis tumbuhan tropika dalam pengelasan genus *Pandanus*. Daunnya sering digunakan dalam menambahkan aroma masakan di Asia Tenggara, sekitar kawasan di India dan China ;

Spesies pandan ini jarang terdapat tumbuh secara meliar dan ditanam secara meluas untuk diproses sebagai perisa dalam masakan.

Taksonomi
---------

Nama *amaryllifolius* diambil dari bahasa Latin menggabungkan *amaryllis* yakni suatu genus tumbuhan menggolongkan tumbuhan dikenali dengan nama "pandan suasa" dan *folius* "daun" lalu bermaksud "daun seperti pandan suasa".

Botani
------

Spesies ini jenis renek hijau menegak berketinggian 1-1.6 m dengan daun panjang halus seperti bilah membentuk jambak. Batangnya tegak, berkebolehan memunculkan dahan dan mempunyai akar udara berkayu. Dedaun jenis pandan ini menonjol dan boleh dikenalpasti dari jenis pandan lain semacam rasau-rasaudan pandan hutan. dari ukuran yang relatif kecil. Ia juga mengeluarkan berbau lebih wangi memberi nama kepada jenis pandan ini.

Pokok ini adalah mandul dan jarang berbunga, melainkan hanya jambak bunga jantan dapat ditemui berbentuk duri dengan seludang berwarna putih. Pokok pandan wangi tidak dapat menghasilkan buah lantaran ketiadaan bunga betina. Pokok ini sangat mudah untuk hidup dan membiak melalui keratan.

Kegunaan
--------

### Dalam makanan

Kek pandan gebu.
Daunnya digunakan segar (terutamanya dalam bentuk diikat), beku atau dikeringkan sebagai bahan penambah perisa dalam masakan di Nusantara dan Filipina, terutama hidangan nasi dan kuih. Ayam pandan, atau *gai hor bai toey* (ไก่ห่อใบเตย), ialah masakan Thailand dengan ayam dibalut dengan daun pandan dan digoreng. Nasi lemak juga menggunakan daun pandan untuk menaikkan rasa santan yang dimasak.

Daun ini turut digunakan sebagai perasa bagi pencuci mulut seperti kek, kuih seperti kuih ketayap dan onde-onde malahan juga air sirap.

### Dalam tujuan lain

Bunga rampai dicampur kuntum melur.
Daun pandan turut digunakan untuk dibuat hiasan, dan pengharum dalam upacara tertentu seperti sebagai bunga rampai dalam istiadat perkahwinan Melayu. Ia juga merupakan pokok yang banyak kegunaannya bagi orang-orang India.

Sifat kimia
-----------

Daun pandan memiliki ciri-ciri penyingkir lipas. Ciri-ciri bau pandan dihasilkan oleh sebatian bau 2-asetil-1-pirolina yang turut memberi bau roti putih, beras jasmin dan beras basmati, dan bunga kerak nasi (*Vallaris glabra*).

* Rumpun pandanRumpun pandan
* Pokok pandan dalam pasu.Pokok pandan dalam pasu.

Rujukan
-------

1. ↑  Christenhusz, Maarten J. M.; Fay, Michael F.; Chase, Mark W. (2017). *Plants of the World: An Illustrated Encyclopedia of Vascular Plants* (dalam bahasa Inggeris). University of Chicago Press. m/s. 140. ISBN 978-0-226-52292-0.
2. 1 2  "*Pandanus amaryllifolius* Roxb". *Flora Fauna Web*. Lembaga Taman Negara Singapura. 2019. Dicapai pada 5 November 2021.
3. ↑  Li J. dan Ho S.H. Pandan leaves (*Pandanus amaryllifolius* Roxb.) As A Natural Cockroach Repellent Diarkibkan 2017-01-10 di Wayback Machine. *Proceedings of the 9th National Undergraduate Research Opportunites Programme* (2003-09-13).
4. ↑  Ahmad, FBH; Mackeen, MM; Ali, AM; Mashirun, SR; Yaacob, MM (1995). "Repellency of essential oils against the domiciliary cockroach, Periplaneta americana L.". *Insect Sci Appl*. **16** (3–4): 391–393. doi:10.1017/s174275840001746x. S2CID 85986166.
5. ↑  S. Wongpornchai, T. Sriseadka, S. Choonvisase (2003). "Identification and quantitation of the rice aroma compound,
2-acetyl-1-pyrroline, in bread flowers (*Vallaris glabra* Ktze)". *J. Agric. Food. Chem*. **51** (2): 457–462. doi:10.1021/jf025856x. PMID 12517110. line feed character in `|title=` at position 60 (bantuan)CS1 maint: multiple names: authors list (link)

* Van Wyk, Ben-Erik (2005). *Food Plants of the World*. Portland, Oregon: Timber Press, Inc. ISBN 0-88192-743-0

Pautan luar
-----------

* (Inggeris) Spices: *P. amaryllifolius*
* Profil spesies di SIstem Maklumat Biokepelbagaian Malaysia
* Profil spesies di Flora and Fauna Web Lembaga Taman Negara SIngapura
* Gambar *Pandanus amaryllifolius*